**PÁLYÁZATI FELHÍVÁS**

**Az Erasmus+ programban külföldi mobilitásban részt vevő hallgatók**

**esélyegyenlőségi kiegészítő pénzügyi támogatására**

**2023/2024-es tanév**

A Nemzeti Közszolgálati Egyetem lehetőséget hirdet esélyegyenlőséget elősegítő kiegészítő pénzügyi támogatásra azon felsőoktatásban tanuló hallgatók számára, akik a 2023/2024-es tanévre Erasmus+ tanulmányi célú, szakmai gyakorlati vagy rövid távú mobilitási ösztöndíjat nyertek el.

Az esélyegyenlőségi támogatás célja, hogy a kiegészítő támogatás segítségével egyenlő lehetőséget biztosítson az egészségügyi, kulturális, társadalmi, gazdasági vagy földrajzi akadályokkal küzdő kiutazó hallgatóknak, hogy részt vehessenek Erasmus+ felsőoktatási mobilitásban. Az esélyegyenlőségi kiegészítő támogatás az alábbi szempontrendszer alapján igényelhető a megadott igazoló dokumentumok megléte esetén. (A szempontok felsorolása nem fontossági sorrendet jelöl.)

**1. Egészségügyi akadályokkal küzdők** (fogyatékossággal élő vagy tartósan beteg kiutazók)

1. A fogyatékossággal élő vagy tartósan beteg kiutazók esetén a vonatkozó pályázati felhívásban foglaltaknak megfelelően nyújtható be kiegészítő támogatási igény: [Az Erasmus+ programban részt vevő, fogyatékossággal élő vagy tartósan beteg hallgatók, illetve munkatársak kiegészítő pénzügyi támogatására](https://www.uni-nke.hu/nemzetkozi-kapcsolatok/erasmus/hallgatoi-mobilitas/kiegeszito-tamogatas-tartos-betegsegben-szenvedok-fogyatekossaggal-elo-hallgatok-szamara). A havi 250 eurót *meg nem haladó* támogatási igény esetén nem szükséges tételes igénylés ill. elszámolás.

**2. Oktatási és képzési rendszerekkel kapcsolatos akadályok**

1. Esti vagy levelező szakos hallgatók. [Benyújtandó dokumentum: bármilyen hivatalos intézményi irat másolata, amiből a képzési tagozat megállapítható]
2. A felsőoktatási intézménybe való jelentkezés során hátrányos vagy halmozottan hátrányos helyzetű hallgatóként többletpontokat kapott. [Benyújtandó dokumentum: a küldő intézmény által kiállított igazoló dokumentum]

**3. Társadalmilag sérülékeny csoportok**

1. Magyarországon elismert nemzeti vagy etnikai kisebbséghez tartozó hallgatók, különösen a roma etnikai kisebbség tagjai. [Benyújtandó dokumentum: a kiutazó saját eredeti aláírásával és két tanúval aláíratott nyilatkozata.]
2. A származási országukban kisebbségként élő határon túli magyar hallgatók. [Benyújtandó dokumentum: a kiutazó saját eredeti aláírásával és két tanúval aláíratott nyilatkozata.]
3. A magyar állam által elismert menekültstátusszal rendelkező hallgatók. [Benyújtandó dokumentum: a menekült státuszt igazoló határozat másolata.]

**4. Társadalmi akadályok**

1. A pályázó legalább egyik szülője/gondviselője nem rendelkezik középfokú iskolai végzettséggel. [Benyújtandó dokumentum: hallgatói nyilatkozat.]
2. A pályázó szülő/gondviselő. [Benyújtandó dokumentum: eltartott gyermek(ek) anyakönyvi kivonata és nyilatkozat.]
3. Az állami ellátórendszerbe tartozó vagy onnan kikerült hallgatók: gyermekotthonban, lakásotthonban vagy nevelőszülőknél nevelkedett hallgatók, vagy utógondozó ellátásban részesültek. [Benyújtandó dokumentum: szociális bentlakásos intézménybe történő elhelyezésről szóló nyilatkozat.]
4. Árva/félárva hallgatók. [Benyújtandó dokumentum: elhunyt halotti anyakönyvi kivonata, holttá, illetve eltűntté nyilvánítás esetén: az elhunyt személyt halottnak vagy eltűntnek nyilvánító bírói döntés és nyilatkozat.]
5. Nagycsaládban élő hallgatók (a pályázó hallgatónak 2 vagy több, vele egy háztartásban élő testvére van). [Benyújtandó dokumentum: az eltartott gyermekekről szóló hallgatói nyilatkozat.]

**5. Gazdasági nehézségek**

[Az alábbi szempontokat (a-h) hivatalosan a támogatást nyújtó szervezet igazolja. Az igényléshez a vonatkozó szervezet által kiállított igazoló dokumentum benyújtása szükséges.]

1. Bursa Hungarica Tanulmányi Ösztöndíjban részesül vagy részesült.
2. Rendszeres vagy rendkívüli szociális ösztöndíjban részesül vagy részesült.
3. HÖOK Mentorprogram kedvezményezett hallgatója (volt).
4. „Út a felsőoktatásba” – „Út a diplomához” pályázat kedvezményezett hallgatója (volt).
5. Roma szakkollégium tagja (volt).
6. Felsőfokú tanulmányai megkezdésekor szociális alapon iskolakezdő alaptámogatásban részesült.
7. Arany János Tehetséggondozó Programban támogatást nyert hallgató.
8. A szociális körülményekben hirtelen beállt változás esetén, pl. az eltartó halála, munkanélkülivé válása – pl.: a COVID-19 járvány ideje alatt – eltartó tartós betegsége, balesete. [Benyújtandó dokumentum: keresőképtelenség igazolása, álláskeresési igazolás, halotti anyakönyvi kivonat (holttá, illetve eltűntté nyilvánítás esetén az elhunyt személyt halottnak vagy eltűntnek nyilvánító bírói döntést), tartós táppénz esetén: orvosi igazolás, a kiutazó nyilatkozata.]
9. Fizetett állással rendelkező hallgatók, akik külföldi tanulmányaik, szakmai gyakorlat alatt fizetéskieséssel kell számoljanak a mobilitás időszaka alatt.[[1]](#footnote-1) [Benyújtandódokumentum: munkáltatói igazolás, amely tartalmazza, hogy a pályázat benyújtását megelőző hat hónapban munkaviszonnyal rendelkezett.]
10. A pályázás idején önköltséges képzésben részt vevő hallgatók. [Benyújtandó dokumentum: intézményi irat, értesítő másolata]

**6. Földrajzi akadályok**

1. A hallgató a 105/2015. (IV.23.) Kormányrendelet által meghatározott kedvezményezett települések egyikének állandó lakosa. [Benyújtandó dokumentum: lakcímkártya másolata]

**Kik pályázhatnak?**

Az Erasmus+ programban a 2023/2024-es tanévre tanulmányi célú, szakmai gyakorlati vagy rövid távú mobilitási programra pályázó vagy azt elnyert, hazai felsőoktatási jogviszonnyal rendelkező hallgatók. A pályázás időpontjában már lezárult mobilitásra

visszamenőleges támogatás nem igényelhető.

**A támogatás összege**

**Tanulmányi célú mobilitás** és **szakmai gyakorlati mobilitás** esetén **havi 250 euró.**

**Rövid távú hallgatói mobilitás esetén** egyszeri **100 euró** (1-14 nap hosszúságú mobilitás esetén), illetve **150 euró** (15-30 nap hosszúságú mobilitás esetén) az elnyert Erasmus+ alapösztöndíjon felül. A kiegészítő támogatást a küldő felsőoktatási intézmény folyósítja az alapösztöndíjjal együtt.

**A pályázás módja**

A pályázati anyagot **számítógéppel kitöltve, a megadott űrlapon** kell benyújtani **elektronikusan, a küldő intézmény koordinátorának (e-mail cím):**

**Benyújtandó dokumentumok:**

* **Hiánytalanul kitöltött** egyéni pályázati űrlap elektronikus verziója (xlsx fájl)
* A kötelező alátámasztó dokumentum(ok) aláírt (digitálisan, vagy nyomtatott és szkennelt) verziója
* Az egyéni pályázati űrlap aláírt (digitálisan, vagy nyomtatott és szkennelt) verziója

Érvényes pályázat kizárólag a megadott pályázati űrlapon nyújtható be a kötelező melléklettel együtt.

(Figyelem! Az egészségügyi akadályokkal küzdők [Az Erasmus+ programban részt vevő fogyatékossággal élő vagy tartósan beteg hallgatók, illetve munkatársak kiegészítő pénzügyi támogatásának felhívásában](https://www.uni-nke.hu/nemzetkozi-kapcsolatok/erasmus/hallgatoi-mobilitas/kiegeszito-tamogatas-tartos-betegsegben-szenvedok-fogyatekossaggal-elo-hallgatok-szamara) foglaltaknak megfelelően nyújthatnak be pályázatot a küldő intézményüknél.)

**Fontos tudnivaló! Amennyiben a pályázó a felsorolt szempontok közül többre is jogosult, ezt jelölheti. A kiegészítő támogatásra való jogosultság megállapításához köteles minden jelölt szempontot alátámasztó dokumentummal igazolni.**

**Pályázati határidő**

**A pályázat támogatása a rendelkezésre álló források függvényében lehetséges.**

**Pályázat benyújtásának határideje: 2024. április 29.**

**Pályázatok bírálata, döntéshozatal**

A pályázatok bírálatát a küldő felsőoktatási intézmény végzi. Az elbírált kérelem támogatásáról a Nemzetközi Irodavezető dönt. A megadott határidőig benyújtott pályázatokról 60 napon belül várható döntés. Az eredményről a kari koordinátor tájékoztatja a pályázókat. A rendelkezésre álló költségvetési keret túligénylése esetén a kiíró fenntartja magának a jogot a pályázat azonnali hatályú felfüggesztésére, a pályázási szempontok megváltoztatására vagy az igénylés elutasítására.

További felvilágosítást az international.exchange@uni-nke.hu elérhetőségen keresztül kérhet.

Budapest, 2024.04.18

**Dr. Deli Gergely**

rektor

1. rövidtávú hallgatói mobilitás megvalósításakor nem pályázható szempont [↑](#footnote-ref-1)